open-index/open-wikipedia-markdown huggingface dataset:
איי הדובים

[300px|ממוזער|שמאל|האי קרסטובסקי, הגדול וה[מערבי באיי הקבוצה, 2014]]
**איי הדובים** (ברוסית: **Медве́жьи острова́**, ביקוטית: **Эhэлээх арыылар**) הם קבוצה של שישה איים בלתי מיושבים במפרץ קולימה, שבים סיביר המזרחי, מול חוף צפון-מזרח סיביר. האיים משתייכים לרפובליקת סאחה-יקוטיה שברוסיה.

## האיים
קבוצת האיים נמצאת כמאה קילומטר מצפון לשפך נהר נהר קולימה. חוף סיביר מצוי כ-35 קילומטר מדרום-מערב לאי קרסטובסקי, הגדול שבקבוצה, אשר אורכו כ-15 קילומטר.

האירופי הראשון שדיווח על קיומם של האיים היה יאקוב פרמיאקוב (Yakov Permyakov) הרוסי ב-1710. בשנים 1820-1824 ערך החוקר פיודור מטיושקין (Fyodor Matyushkin) סקר ומיפוי של האי המזרחי בקבוצה, במסגרת מסע המחקר הארקטי של פרדיננד וראנגל בים סיביר המזרחי וים צ'וקצ'י. ב-3 בספטמבר 1878 שט החוקר אדולף אריק נורדנשלד בקרבת האיים. הם נחקרו גם במהלך מסע המחקר ההידרוגרפי באוקיינוס הארקטי, שהתנהל בשנים 1910-1915.

### אקלים
מזג האוויר בחורף באזור האיים הוא קשה. הטמפרטורה בעונה זו יורדת עד ל-28.7 מעלות צלזיוס מתחת לאפס בממוצע (בינואר). בקיץ עולה הטמפרטורה עד ל-2.2 מעלות בממוצע (ביולי). הים סביב האיים קפוא בחורף, אך גם בחודשי הקיץ מצוי בו קרח צף. בשיא החורף שורר באזור חושך במשך כל היממה, ושישה חדשים בשנה יש בו מאפס ועד 57 שעות אור בחודש בלבד. שיא חודשי האור הוא חודש אפריל בו יש עד 292 שעות אור.

כל איי הקבוצה מכוסים בצמחיית טונדרה. כפי שמעיד שמם של האיים הם מהווים אזור מחיה של דובי קוטב. בקיץ נערך דיג מסחרי סביבם.

## קישורים חיצוניים

דובים
דובים
קטגוריה:ארכיפלגים באוקיינוס הקרח הצפוני
קטגוריה:סאחה: גאוגרפיה
מייקל קולינס (סרט)

**מייקל קולינס** (באנגלית: **Michael Collins**) הוא סרט ביוגרפי אירי - בריטי - אמריקאי המתאר את חייו של הפטריוט האירי מייקל קולינס, שנלחם לעצמאות אירלנד ונרצח במלחמת האזרחים שם.

הסרט מתאר את מאבקו של קולינס (בגילומו של ליאם ניסן) לעצמאות אירלנד מאז מרד חג הפסחא הכושל ב-1916 דרך מאבק דמים חסר פשרות בבריטים, חתימה על הסכם מעורר מחלוקת עם הבריטים ומלחמת אזרחים, עד להירצחו בידי יריביו האירים.

את הסרט ביים ניל גורדון, שגם כתב את התסריט. הסרט זכה בפרס אריה הזהב לסרט הטוב ביותר בפסטיבל הסרטים של ונציה לשנת 1996. באותו פסטיבל זכה ליאם ניסן בגביע וולפי לשחקן הטוב ביותר.
הסרט היה מועמד גם לפרס אוסקר על הצילום ופסקול המוזיקה.

## תקציר העלילה
אפריל 1916, הבריטים מדכאים את מרד חג הפסחא שפרץ בדבלין. ראשי המרד מזוהים ומוצאים להורג פרט לאיימון דה ואלירה (אלן ריקמן) שניצל מהוצאה להורג בגלל אזרחותו האמריקאית. מייקל קולינס (ליאם ניסן) וחברו הארי בולנד (אידן קווין) נאסרים אך לאחר שחרורם הם ממשיכים בעבודתם המחתרתית.

באחת האסיפות בהן נואם מייקל לפני קהל, מתקיפים אותו שוטרים; הוא נפצע ומחולץ על ידי בולנד לחווה כפרית של אוהד המחתרת, שם מטפלת בפצעיו קיטי קיארנאן (ג'וליה רוברטס), ושניהם מתאהבים בה.

מייקל מצליח להבריח את דה ואלירה מהכלא, וזה מחליט לנסוע לארצות הברית לפעילות דיפלומטית ולפגישות עם וודרו וילסון ולוקח איתו את בולנד.

מייקל נשאר לנהל את המלחמה. הוא מסתייע במודיעין שמספק לו אוהד המחתרת נד ברוי (סטיבן ריאה), העובד במשטרת דבלין.

המלחמה מסלימה. הבריטים שולחים לדבלין את כוחות הבלאק אנד טאנס האלימים ואת כנופיית קהיר בפיקודו של סומס (צ'ארלס דאנס), ומתחילה מלחמה רצחנית בין הכוחות. המודיע ברוי נתפס ומוצא להורג לאחר עינויים קשים.

בינתיים חוזרים דה ואלירה ובולנד מארצות הברית לאחר ששליחותם לא הצליחה. מייקל מזהיר את חברי הנהגת המחתרת שיחליפו את מקום מגוריהם ויסתתרו כי עומד להיערך מצוד. דה ואלירה מתנגד, והבריטים מצליחים לאסור את רובם.

קולינס מתחיל במלחמה עקובה מדם, ואנשיו מחסלים את רוב הבלשים של כנופיית קהיר וסומס בתוכם. הבריטים מגיבים באלימות רבה. הם נכנסים עם רכב משוריין לתוך אצטדיון כדורגל ומתחילים לירות על הקהל במה שנודע כיום ראשון העקוב מדם. הבריטים ממשיכים לרדוף אחרי מייקל, והוא נמלט מהם ונרדף על נפשו.

לבסוף מודיע לו דה ואלירה כי הבריטים מעוניינים במשא ומתן וממנה אותו לשליח למרות התנגדותו. קולינס רוצה להפסיק את שפיכות הדמים, ולכן מסכים להצעת הבריטים להפוך את אירלנד למדינה חופשית במסגרת דומיניון בריטי, עם צורך להישבע למלך בריטניה ובלי ששת המחוזות הצפוניים.

דה ואלירה ואנשיו מסתייגים מההסכם, אם כי הוא עובר בפרלמנט. מתחילה מלחמת אזרחים עקובה מדם, בה לוחם קולינס נגד חבריו ממחתרת ה-IRA. בשיא המלחמה מתפתח קרב קשה באזור ארבעה בתי המשפט בדבלין, שבסופו נכנעים אנשי ה-IRA לאחר הרוגים רבים, ובהם חברו הטוב של קולינס, הארי בולנד.

בינתיים מתפתחת האהבה בין קיטי למייקל, והם מחליטים להינשא. קיטי רוכשת שמלת כלה, ומייקל נוסע לקורק להיפגש עם דה ואלירה, אך נקלע למארב של אנשי ה-IRA, ונרצח.

## קישורים חיצוניים

*קדימון לסרט מייקל קולינס, באתר יוטיוב

קטגוריה:סרטי 1996
קטגוריה:סרטי דרמה אמריקאיים
קטגוריה:סרטי דרמה היסטורית
קטגוריה:סרטי האחים וורנר
קטגוריה:סרטים אמריקאיים משנת 1996
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטי דרמה היסטורית אמריקאיים
אופרן

**אופרן** (באנגלית: **Ofran**) היא חברה ישראלית להשכרת רכב בחו"ל, המספקת שירותי השכרת רכב באמצעות שיתופי פעולה עם חברות להשכרת רכב בכ-60 מדינות ברחבי העולם.

## היסטוריה
חברת אופרן הוקמה בשנת 1990 על ידי שמעון דנאי, לאחר שעזב את תפקידו כמנכ"ל אוויס ישראל, בשיתוף עם בנו, אופיר דנאי, אשר סיים באותה השנה את לימודיו האקדמיים. החברה מנוהלת כיום על ידי אופיר דנאי.

אופרן היא חברה פרטית, המספקת שירותי השכרת רכב בחו"ל עבור לקוחות ישראליים והיא כיום החברה הגדולה בישראל להשכרת רכב בחו"ל המציעה השכרת רכב בעולם במעל ל-60 מדינות ובפריסה של מעל 6,000 תחנות השכרה.

חברת אופרן עובדת מול מאות משרדי נסיעות בישראל ומשרתת חברות רבות, בהן אלביט מערכות, רפאל, התעשייה האווירית, צ'ק פוינט, אמדוקס, מיקרוסופט ועוד.

החברה פועלת מול חברות השכרה בינלאומיות מוכרות. ביניהן, Alamo ,Europcar ,National ,Budget ,Hertz, Enterprise ועוד.

החברה מפעילה סניפים נוספים בשוודיה ודרום אפריקה, ומשתפת פעולה עם סוכנים רבים ברחבי אירופה, לרבות צ'כיה, הונגריה, רומניה, בולגריה, יוון וקפריסין.

אופרן היא גם הנציגה הבלעדית של רשת מלונות מריוט בישראל, יוון וקפריסין.

חברת WTC - המרכז לתיירות בינלאומית היא בבעלות משותפת של אופרן וארקיע ומספקת מוצרי תיירות יוקרה; בעיקר ביוון, איי יוון ואגן הים התיכון. החברה מספקת פתרונות לינה במלונות יוקרה, חבילות נופש, קבוצות מאורגנות, סיורים מאורגנים וסיורי תרבות ומוזיקה יוונית.

## קישורים חיצוניים
* 
* 
* 
* 
* 
* 
* 
* 
*אופרן מציגה: עידן חדש בהשכרת רכב לחו״ל (19/03/23 PassportNews)
* 
* 
* 

קטגוריה:חברות השכרת רכב
קטגוריה:תל אביב-יפו: חברות
טוני רוץ'

**טוני רוץ**' (באנגלית: **Anthony Dalton Roche**; נולד ב-17 במאי 1945) הוא טניסאי עבר אוסטרלי. אחד הטניסאים הבולטים בעולם במשחקי זוגות בשנות ה-60 שהמשיך להשתתף בתחרויות מקצוענים בשנות ה-70, כשלזכותו 16 זכיות בטורנירי גראנד סלאם מהן זכיית יחיד, 13 זוגות גברים ו-2 זוגות מעורבים.

כנער הוא זכה בתחרות "אורנג' בול".

בתחרויות זוגות גברים הוא זכה בגראנד סלאם 12 פעמים עם ג'ון ניוקומב ופעם עם ארתור אש.

בתחרויות זוגות מעורבים הוא זכה בגראנד סלאם עם ג'ודי טגארט ופרנסואז דיר.

בשנים 1965–1967 ו-1977 הוא היה שותך לזכיית נבחרת גביע דייוויס של אוסטרליה.

לאחר הפרישה הוא היה מאמן של איוואן לנדל, פטריק ראפטר, רוג'ר פדרר, לייטון יואיט וילנה דוקיץ'.

ב-1981 הוא התקבל למסדר האימפריה הבריטית וב-2001 הוא התקבל למסדר אוסטרליה.

### גמרי גראנד סלאם יחידים

## קישורים חיצוניים

קטגוריה:זוכי מדליית הספורט האוסטרלית
קטגוריה:טניסאים אוסטרלים
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות וימבלדון
קטגוריה:מסדר אוסטרליה: חברים
קטגוריה:אוסטרלים שנולדו ב-1945
קטגוריה:מאמני טניס
קנגוריים חולדתיים

[ממוזער|[קנגורו חולדתי גילברט.]]
**קנגוריים חולדתיים** (שם מדעי: Potoroidae) היא משפחה של יונקים אוסטרליים מסדרת הקנגוראים.

יצורים אלה מזכירים את הקנגורו הנפוץ אך קטנים בהרבה ונראים כמו כלאיים בן קנגורו לחולדה. הם חיים ביערות גשם, בערבות עשב או במדבריות האוסטרליים.
הסוג קנגוריל המושק סווג בעבר במשפחה זאת עד שהועבר למשפחה עצמאית - קנגוריים מושקים.
תזונתם של יצורים אלה צמחונית המבוססת בעיקר על עשבים וכן על פטריות ועלים.

## סוגים
*סוג: בטונג (bettongia)
*סוג: קנגורו חולדתי (potorous)
* סוג ומין יחיד: קנגורו חולדתי אדמוני (Aepyprymnus rufescens)

### סוגים נכחדים
* סוג ומין יחיד: קנגורו חולדתי מדברי (Caloprymnus campestris)
* בורונגבודי (Borungaboodie)
* Bulungamaya
* Gumardee
* Milliyowi
* Paleopotorous
* Propleopus
* Purtia
* Wabularoo
* Wakiewakie

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1821
קטגוריה:טקסונים שתוארו בידי ג'ון אדוארד גריי
.ir

**ir.** היא סיומת האינטרנט הלאומית של שמות המתחם (domain name) של אתרי אינטרנט הרשומים באיראן, הסיומת הושקה בשנת 1994. שמות המתחם והסיומות מנוהלות על ידי המכון לחקר מדעי היסוד 'Institute for Research in Fundamental Sciences'.

## סיומות אינטרנט משניות
***ir.** - ציבורי
***ac.ir.** - מוסדות חינוך אקדמיים
***co.ir.** - מסחרי/חברות
***gov.ir.** - גופים ממשלתיים
***id.ir.** - אישי, אינדיבידואלי
***net.ir.** - ספקי שירותי אינטרנט מוסמכים
***org.ir.** - ארגונים ללא כוונת רווח
***sch.ir.** - בתי ספר

## סיומות בשפה הפרסית
בשנת 2003 השיק ארגון המחקר והפיתוח הפולני NASK את טכנולוגיית IDN , המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. בשנת 2010, אישר ארגון ICANN את הצעת הסיומת ایران. (איראן בפרסית).

אתרים יכולים להירשם עם דומיין בשפה הפרסית תחת הסיומת **ir.ایران.**

## Domain Hack
תחת סיומת זו נעשה גם שימוש ב-Domain Hack. כתובת ה-URL  "ryana.ir" היא בעצם הפניה מחדש לאתר "ryanair.com" של חברת התעופה האירית ריינאייר. משתמשי אינטרנט עשויים לחשוב שהסיומת ir. היא סיומת האינטרנט של אירלנד, מדינת המוצא של ריינאייר.

## קישורים חיצוניים

* 

## הערות שוליים

קטגוריה:איראן: טלקומוניקציה
קואליים

[ממוזער|איור של [נימיוקואלה (Nimiokoala) לצד ליטוקואלה (Litokoala).]]
**קואליים** (שם מדעי: Phascolarctidae) היא משפחה של יונקי כיס מסדרת הקנגוראים ומתת-סדרת דמויי-וומבט אשר חיים אך ורק באוסטרליה. בעבר היו מינים שונים במשפחה שהתקיימו מסוף האאוקן עד הפליסטוקן אך כולם נכחדו למעט מין אחד - קואלה החיה כיום בדרום-מזרח אוסטרליה.

הקואלות דומות במראם לוומבטים, קרוביהם הקרקעיים החיים אך הם התאימו לטיפוס על ענפי עצים בדומה למשפחת הכיסאים הקדומים Ilariidae. זרועותיהם בעלות טפרים רחבים וחזקים העוזרים להיתפס בעצים. הקואלות ניזונות מצמחים, בעיקר של עלי האקליפטוס המהווים את המזון כמעט היחיד של הקואלות החיות. הם כמעט ולא שותים מים ומצויים במנוחה זמן רב מחייהם.

## מיון
**Invictokoala* - נכחד
**Litokoala* - נכחד
**Koobor* - נכחד
**Perikoala* - נכחד
*נימיוקואלה (*Nimiokoala*) - נכחד
**Madakoala* - נכחד
*קואלה (*Phascolarctos*)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:טקסונים שתוארו בידי ריצ'רד אוון
חור מקולרי

250px|ממוזער|צילום OCT של חור מקולרי בעין ימין.
250px|ממוזער|שמאל|צילום OCT של חור מקולרי קטן בעין שמאל
**חור מקולרי** (באנגלית: **Macular hole**) הוא חור קטן במקולה, אזור במרכז הרשתית.

רוב החורים נוצרים באופן ספונטני, ורק מיעוטם נוצרים בעקבות מחלות או טראומה. לפיכך, אין דרך למנוע את התפתחותם או לדעת מי בסיכון לפתח חור מקולרי. הדרך שבה נוצר חור מקולרי אינה ידועה כל צורכה, אך ההנחה הרווחת היא שהוא נוצר בעקבות שינוי במרקם הזגוגית, חומר דמוי ג'לי המרכיב 80% מנפח העין ומורכב מ-99% מים. עם הזדקנות האדם, החומר הופך להיות מימי יותר ומתחיל למשוך עמו את הרשתית, והדבר עלול לגרום לחור במרכז הראייה. במקרה שהתהליך נמשך, החור עלול לגדול עד להיפרדות רשתית. בשלבים מוקדמים עשוי החור להיסגר מעצמו, אף שזו תופעה נדירה, אולם כשהוא מגיע לשלבים מתקדמים יותר נדרשת התערבות רפואית הכוללת ויטרקטומיה בגישה פארס פלאנה (Pars Plana Vitrectomy), קילוף שכבת הInternal Limiting Membrane והשארת גז מסוג Sulfur Hexafluoride או Perfluoropropane בעין המטופל.

הסתמנות הסימפטומים של חור מקולרי אינה אחידה. חלק מהחולים לא יחוו סימפטומים כלל בהתחלה, ולעומתם - אחרים עשויים לשים לב להתפתחותו מיד, בעקבות ירידה באיכות הראייה בעין הפגועה. התלונה העיקרית היא מטמורפופסיה, עיוות או כתם במרכז הראייה. רוב המקרים מופיעים אצל נשים, 67%–91% מכלל הסובלים מהתופעה.

## קישורים חיצוניים

## הערות שוליים

קטגוריה:הפרעות בדמית וברשתית
דניסה (ג'ירפה)

**דניסה** הייתה ג'ירפה מרושתת שחייתה בספארי ברמת גן, והייתה בעלת מספר הצאצאים הגדול ביותר בגני חיות בעולם (12).

דניסה הייתה הג'ירפה הראשונה שהגיעה לספארי ברמת גן, והייתה מחמשת פרטי הג'ירפים המרושתים בספארי שלוקחים חלק בפרויקט השימור הבינלאומי. היא נולדה בגן החיות בהולנד ב-2 בינואר 1990, ובגיל שנתיים הובאה לספארי ברמת גן.

ביום הולדתה ה-30 הגיע לספארי הקונדיטור תומר אומנסקי שהכין עבורה עוגה מיוחדת ומושקעת שהוגשה לה בלוויית פרחי היביסקוס, פירות וירקות.

היא מתה ב-21 בינואר 2021, בגיל 31. הייתה הג'ירפה הכי מבוגרת בגני חיות בעולם.

בדומה לגוויות בעלי חיים אחרים המתים בספארי, גוויתה של דניסה שימשה, לאחר בדיקה וטרינרית, להאכלת להקת האריות של הספארי.

## רשימת הצאצאים של דניסה
* דגל (1994)
* דובל'ה (1995)
* דנדלק (1997)
* דנדין (1998)
* דני (2000)
* דרווין (2001)
* דימה (2003)
* דניאלה (2004)
* דקלה (2005)
* דה נירו (2007)
* דיאנה (2009)
* ולד שלא שרד (2011)

## ראו גם
* יוסי (פיל)

## קישורים חיצוניים
* דניסה הג'ירפה באתר הפייסבוק של הספארי
* 
* 
* 
* דניסה הג'ירפה באתר מדורים
* לידת אחד מצאצאי דניסה באתר היוטיוב

## הערות שוליים

קטגוריה:יונקים מפורסמים
קטגוריה:הספארי ברמת גן
קטגוריה:שיאי גינס
קטגוריה:ישראל: בעלי חיים מפורסמים
GBIF

[ממוזער|270x270 פיקסלים|החברים הרשמיים או "המשתתפים" ב-GBIF מורכבים ממדינות, כלכלות וארגונים בין-לאומיים המשתפים פעולה לקידום גישה חופשית ופתוחה לנתוני המגוון הביולוגי. מפה זו מציגה את המשתתפים הארציים של GBIF נכון ל-29 באוגוסט 2017. ([ישראל היא חברה בארגון גם כן)]]
**GBIF** (בעברית: **מאגר המידע העולמי למגוון הביולוגי**; באנגלית: **Global Biodiversity Information Facility**) הוא ארגון בין-לאומי המתמקד ביצירת נתונים מדעיים על המגוון הביולוגי הזמין דרך האינטרנט באמצעות שירותי אינטרנט.

הנתונים נמסרים על ידי מוסדות רבים מרחבי העולם; ארכיטקטורת המידע של GBIF הופכת נתונים אלה לזמינים וניתנים לחיפוש באמצעות פורטל יחיד. הנתונים הזמינים באמצעות פורטל GBIF הם בעיקר נתוני הפצה על צמחים, בעלי חיים, פטריות ומיקרובים, ונתוני שמות מדעיים לכל יצור חי.

## מטרת הארגון
מטרת GBIF היא לאפשר גישה חופשית ופתוחה לנתוני המגוון הביולוגי ברחבי העולם כדי לתמוך בפיתוח בר-קיימא. לארגון יש סדרי עדיפויות, בדגש על קידום השתתפות ועבודה באמצעות שותפים, כוללים גיוס מידע על המגוון הביולוגי, פיתוח פרוטוקולים ותקנים על מנת להבטיח שלמות מדעית ותפעוליות הדדית, בניית אתרים מעוצבים שונים המאפשרים קישור בין סוגי נתונים מגוונים ממקורות שונים וכדומה.

GBIF שואפת ליצור קשרים מידעיים בין משאבי נתונים דיגיטליים מכל רחבי הספקטרום של הארגון הביולוגי, בין גנים למערכות אקולוגיות, וכדי לחבר אותם בנושאים חשובים למדע, לחברה ולקיימות על ידי שימוש בכלים גאוגרפיים ובכלי GIS. זה עובד בשיתוף עם ארגונים בין-לאומיים אחרים כגון: שותפות קטלוג של החיים, מידע המגוון מידע ביולוגי, קונסורציום עבור ברקוד החיים (CBOL), האנציקלופדיה של החיים (EOL), ו-GeoRSS.

## קישורים חיצוניים

* 

קטגוריה:ארגונים בין-לאומיים להגנת הסביבה
אסף בן-מנחם

**אסף בן-מנחם** (נולד ב-1940) הוא אמן ומשורר ישראלי.

## ביוגרפיה
אסף בן-מנחם נולד בשנת במושבה רעננה. אביו, משה, היה מורה ומשורר. בשנת 1961, לאחר שירותו הצבאי, החל ללמוד ספרות ופילוסופיה. במקביל עבד בקול-ישראל ובמשרד ראש הממשלה בירושלים. בין השנים 1965–1969 שהה בלוס אנג'לס, ארצות הברית, שם למד אמנות. בין השנים 1983–1985 שימש כמבקר אמנות בעיתון "כל העיר" בירושלים. בשנת 1988 היגר להולנד. עיקר יצירתו של בן-מנחם היא במדיום ההדפס. חיתוכי-העץ שלו מאופיינים בדימויים אקספרסיביים ובגדלים מונומנטליים. לצד יצירתו האמנותית, עוסק בן-מנחם בכתיבת שירה. בין ספריו "אוריולוס אוריולוס" (1973), "לשכון בערפל" (1979) ו"שני עשירונים" (1998). בשנת 2008 זכה בפרס יעקב פינס לאמן הדפס ישראלי מטעם מוזיאון ישראל.

אחיו ארי בן-מנחם הוא פיזיקאי, מתמטיקאי והיסטוריון של המדע.

## השכלה
*1964-1961 - תואר ראשון בפילוסופיה ובספרות אנגלית ואמריקאית, האוניברסיטה העברית, ירושלים.
*1969-1965 - תואר שני, מכון אוטיס לאמנות, לוס אנג'לס, קליפורניה, ארצות-הברית.

## הוראה
*1971-1969 - אוניברסיטה ללימודי היהדות, לוס אנג'לס.
*1982-1976 - האוניברסיטה העברית, ירושלים.
*1988- 2000 - אקדמיה מינרווה, חרונינגן, הולנד.

## לקריאה נוספת
*גדעון עפרת, **חיתוך העץ בישראל 1920-1986**, סדנת ההדפס ירושלים, קטלוג מס' 13, 1986.
*מאירה פרי-להמן (אוצרת), יהודית קריויסקי-משען, **אסף בן-מנחם - חיתוכי עץ**, מוזיאון ישראל, ירושלים, 1988.
*מאירה פרי-להמן, **ממזרח ממערב ומעץ - 5 אמני חיתוך-עץ ישראלים**, מוזיאון ישראל, ירושלים, 1997.
*אריה קילמניק, גדעון עפרת, אירנה גורדון, **100 שנות אמנות הדפס בישראל**, סדנת ההדפס ירושלים, 2015.

## קישורים חיצוניים

* אסף בן-מנחם באתר מרכז המידע לאמנות ישראלית

קטגוריה:משוררים ישראלים
קטגוריה:אמני הדפס ישראלים
קטגוריה:ציירים ישראלים
קטגוריה:סגל כל העיר
קטגוריה:ישראלים שהיגרו להולנד
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1940
קטגוריה:זוכי פרס יעקב פינס לאמן הדפס ישראלי
יחסי הרפובליקה של קונגו – רוסיה

**יחסי הרפובליקה של קונגו–רוסיה** הם היחסים הדיפלומטיים בין **[[הרפובליקה של קונגו]]** לבין **[[רוסיה|הפדרציה הרוסית]]**. (ברוסית:Российско-конголезские отношения). לרפובליקה של קונגו יש שגרירות במוסקבה ולרוסיה שגרירות ברפובליקה של קונגו.

## יחסים פוליטיים
מאז כינון היחסים הדיפלומטיים בין שתי המדינות (ב-16 במרץ 1964), המטרה הראשונית הייתה לספק בסיס משפטי מוצק לשיתוף פעולה דו-צדדי. באותה תקופה הוסכם על למעלה מ-80 הסכמים ופרוטוקולים, כולל הסכם ידידות ושיתוף פעולה, הסכם לשיתוף פעולה תרבותי ומדעי, שיתוף פעולה כלכלי וטכני, על סחר ועל הקמת ועדה דו-צדדית מעורבת בנושא כלכלי, שיתוף פעולה מדעי, טכנולוגי ומסחר. במהלך נשיאותו של הנשיא הפרו-מערבי פסקל ליסבואה (1992-1997), היקף היחסים הבילטראליים החל לרדת באופן משמעותי. בשנת 1997 חזר דניס סאסו-נגואסו לתפקיד ראש המדינה וקרא לחידוש שיתוף הפעולה הרב-צדדי עם רוסיה בכל התחומים.

במרץ 2000 חודשו ההתייעצויות הבין-משרדיות, שהתקיימו בספטמבר 2001 במוסקבה, שם נחתם פרוטוקול על התייעצויות בין משרדי החוץ. הסיבוב הבא של התייעצויות רוסיות קונגולזיות ביחסים בין שתי המדינות התקיים באוגוסט 2010 בברזוויל. במהלך שיחותיו של אדאדה עם סרגיי לברוב, הם דנו בין היתר על המדינה ועל סיכויי היחסים הבילטראליים, וסוגיית הסכסוכים ביבשת אפריקה. ב-2004 ביקרה משלחת של חברות בברזוויל עם מועצת הפדרציה של אפריקה. המשלחת התקבלה על ידי נשיא הסנאט של קזחסטן. במהלך המשא ומתן נדונה האפשרות להרחבת חילופי הפרלמנט ולהגברת הקשרים בין הפדרציה. כן התקיימו מפגשים עם פקידי ממשלה אחרים ומנהיגים עסקיים של קונגו.

## יחסים כלכליים
שיתוף פעולה כלכלי וכלכלי התפתח באופן פעיל עד 1992, בשתי ישיבות של הוועדה הבין-ממשלתית המשותפת. לאחר תחילת העימות הפנימי במדינה בשנת 1997, יחסי הסחר הבילטראליים הושעו וביוני של אותה שנה בברזוויל הייתה סגורה הנציגות של "אירופלוט". צעדים חיוביים מסוימים שתוארו בתקופה האחרונה בתחום ייצור הנפט. אינטרס משותף של שיתוף פעולה במחקר ופיתוח משותף של שדות הנפט בקזחסטן הודגם ביוני 2006, במהלך ביקור ראש המדינה של חברת הנפט הרוסית "Lukoil חו"ל אחזקות". בשנת 2006 ביקרה בברזוויל משלחת של מטרופול של IFC. עמותה זו מעוניינת בפרויקטים שונים בתחום הזהב ומתכות בסיס. בחודש מאי 2010 בברזוויל, התקיים פורום עסקים בהשתתפות אנשי עסקים רוסיים שונים, בהם דנו בדרכים להגברת שיתוף הפעולה בתחומי האנרגיה, התחבורה, הכרייה והפיננסים. כתוצאה מכך נחתם בפורום המשותף על הסכם שיתוף פעולה בין לשכות המסחר של שתי המדינות, שמטרתו ליצור תנאים נוחים לפיתוח היחסים הכלכליים בין שתי המדינות.

## ראו גם
* יחסי ארצות הברית–רוסיה
* יחסי ישראל–רוסיה
* יחסי הרפובליקה של קונגו-צרפת

## קישורים חיצוניים
* אפריקה צריכה את רוסיה, Russia Today, ב-30 באפריל 2014

קטגוריה:ערכים ללא קטגוריות פיזיות - יחסי חוץ
פרס באפט"א לשחקן הטוב ביותר בתפקיד ראשי

**השחקן הטוב ביותר בתפקיד ראשי** (באנגלית: **Best Actor in a Leading Role**) הוא פרס באפט"א לקולנוע המוענק על ידי האקדמיה הבריטית לאמנויות הקולנוע והטלוויזיה (BAFTA) לשחקן על הופעה מצטיינת בתפקיד ראשי בסרט קולנוע.

## שיאים

## זוכים ומועמדים
בין השנים 1952 ל-1967 הוענקו שני פרסים לשחקן הטוב ביותר: האחד לשחקן בריטי והשני לשחקן זר. החל מ-1968 שני הפרסים התלכדו לאחד, שם הפרס היה "השחקן הטוב ביותר". החל מ-1995 הפרס נקרא "השחקן הטוב ביותר בתפקיד ראשי".

מקרא:
* "†" מסמל שהשחקן זכה גם בפרס אוסקר לשחקן הטוב ביותר
* "‡" מסמל שהשחקן היה מועמד גם לפרס אוסקר לשחקן הטוב ביותר
* "††" מסמל שהשחקן זכה בפרס אוסקר לשחקן המשנה הטוב ביותר
* "‡‡" מסמל שהשחקן זכה בפרס אוסקר לשחקן המשנה הטוב ביותר

### שנות ה-1950

### שנות ה-1960

### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס אוסקר לשחקן הטוב ביותר
* פרס גלובוס הזהב לשחקן הטוב ביותר - סרט דרמה
* פרס גלובוס הזהב לשחקן הטוב ביותר - סרט קומדיה או מוזיקלי

## הערות שוליים

שחקן ראשי
באפט"א, שחקן ראשי
יחסי ליכטנשטיין–ספרד

**יחסי ליכטנשטיין–ספרד** הם היחסים בין **[[נסיכות ליכטנשטיין]]** לבין **[[ספרד|ממלכת ספרד]]**.

## יחסים דיפלומטיים
לליכטנשטיין יש שגרירים רק באוסטריה, בבלגיה, בגרמניה, בוותיקן, בשווייץ ובארצות הברית, יחד עם מספר שליחים לארגונים בינלאומיים. על פי הסכם משנת 1919 בין ליכטנשטיין ושווייץ, שגרירי שווייץ מוסמכים לייצג את ליכטנשטיין במדינות ובמצבים דיפלומטיים, אלא אם כן ליכטנשטיין תבחר לשלוח שגריר משלה. בהתאם לכך שגרירות שווייץ בספרד מייצגת גם את ליכטנשטיין, ואילו שגרירות ספרד בשווייץ מטפלת גם ביחסים הדיפלומטיים עם ליכטנשטיין.

על פי נתונים מקומיים, נכון ל-31 בדצמבר 2014 התגוררו בתחומי הנסיכות אוכלוסייה של 366 ספרדים, ואילו 34 תושבי ליכטנשטיין התגוררו בספרד. הגירה ספרדית לליכטנשטיין היא חדשה יחסית, ורוב המהגרים היגרו בין השנים 1990–2000. רובם הגיעו מאזור קנטבריה, ובמיוחד מאסטוריאס וגליסיה, והם עוסקים בעיבוד תעשיות מוצרים, בנייה תעשייתית וחקלאות.

## יחסים כלכליים
היחסים המסחריים בין המדינות כלולים ביחסים המיוחדים של האיחוד האירופי עם מדינות ה-EFTA. בנוסף, ליכטנשטיין חברה באזור הכלכלי האירופי מאז 1995 (ומאז אותה שנה, חברה בארגון הסחר העולמי), כך שהאינטגרציה הכלכלית עם האיחוד האירופי מאוד גבוהה.

קטגוריה:ערכים ללא קטגוריות פיזיות - יחסי חוץ
יחסי דנמרק–יפן

בין **[[דנמרק|ממלכת דנמרק]]** לבין **[[יפן]]** מתקיימים יחסים דיפלומטיים מלאים, ואף שיתוף פעולה בנושאים שונים. היחסים בין המדינות כוננו בשנת 1867, נותקו במהלך מלחמת העולם השנייה, וכוננו בשנית בשנת 1952.

## יחסים כלכליים
בשנת 1988 הגיע הסחר בין דנמרק ליפן ל-2 מיליארד דולר. היצוא העיקרי מיפן הם מכוניות, אופנועים ומחשבים. מאידך יפן מייבאת מדנמרק חזירים, תרופות, חסילונים וגבינה. קיימות השקעות דניות ביפן של החברות לגו ונובו נורדיסק.

## ביקורים רשמיים
ראש ממשלת יפן ג'וניצ'ירו קואיזומי ביקר בדנמרק בשנת 2002, וראש ממשלת דנמרק אנדרס פוג ראסמוסן ביקר ביפן ב-2002 וב-2006. ראש ממשלת יפן יוקיו הטויאמה, ערך שלושה ביקורים לא רשמיים בדנמרק בשנת 2009, פעם אחת בדיון על ההצעה לאירוח האולימפי בטוקיו, שהוחלטה בקופנהגן באותה שנה, ופעמיים בוועידת האו"ם לשינוי האקלים (2009). ראש ממשלת דנמרק לארס לקה ראסמוסן ערך ביקור לא רשמי ביפן באביב 2009.

## יחסים דיפלומטיים
יפן מחזיקה בדנמרק שגרירות בקופנהגן, וקונסוליה כללית באורהוס. מאידך, דנמרק מחזיקה ביפן שגרירות בטוקיו, ו-5 קונסוליות כבוד בפוקואוקה, הירושימה, נאגויה, אוסקה וסאפורו
.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אלכסיי וורוביוב

**אלכסיי וורוביוב** ׁ(ברוסית: **Алексей Владимирович Воробьёв**; נולד ב-19 בינואר 1988) הוא זמר ושחקן רוסי. מוכר יותר בשם הבמה שלו אלכס ספארו. ב-2005 התחרה בגרסה הרוסית של התוכנית "אקס פקטור" והגיע למקום השלישי. ייצג את רוסיה באירוויזיון 2011.

## קריירה

וורוביוב נולד בעיר טולה שברוסיה, בגיל צעיר החל ללמוד מוזיקה ולנגן באקורדיון.

ב-2005 התחרה בגרסה הרוסית של התוכנית "אקס פקטור" והגיע למקום השלישי. ב-2006 חתם על חוזה הקלטות עם חברת יוניברסל מיוזיק גרופ ובאותה שנה הוציא את אלבומו הראשון, ב-2007 זכה בפרס בטקס פרסי "MTV רוסיה" בקטגוריה של אמן עולה. בשנים 2008 ו-2008 השתתף התחרות לבחירות נציג רוסיה לאירוויזיון, ב-2011 נבחר על ידי ועדה פנימית לייצג את רוסיה באירוויזיון עם השיר "Get You", הוא עלה לגמר התחרות והגיעה למקום ה-16. למד בבית הספר לתיאטרון במוסקבה וב-2010 שיחק בסרט האימה "מועדון הפחד" שהופק על ידי פיודור בונדרצ'וק. בשנת 2013 עבר תאונת דרכים קשה בלוס אנג'לס עם טראומה מוחית ופציעות בחצי מפניו. לבסוף הוא הצליח להשתקם וחזר לכתוב, להלחין ולעבד בעצמו מוזיקה יחד עם חברו סרגיי רומנוביץ'.

בשנת 2015 השתתף בתפקיד קטן בסרט האימה האמריקאי "סודות הוותיקן" לצד דג'ימון הונסו. משנת 2008 הוא משמש כשגריר של רצון טוב עבור "Y-PEER", ארגון נוער של האומות המאוחדות. בשנת 2018 כיכב בסדרת הטלוויזיה מבית NTV, "שוברט".

בשנת 2019 דיבב בסרט ההנפשה הרוסי "תעלול של טיול" את דמותו של אמור, טיגריס סיבירי. 

בשנת 2020 שיחק לצד סטיב קארל בסדרת הטלוויזיה האמריקאית "כוח החלל" בנטפליקס, בתור יורי "בובי" טלאטוביץ'.

## קישורים חיצוניים

* 

## הערות שוליים

קטגוריה:זמרים רוסים
קטגוריה:שחקני קולנוע וטלוויזיה רוסים
קטגוריה:משתתפי אירוויזיון 2011
קטגוריה:נציגי רוסיה באירוויזיון
קטגוריה:משתתפי אקס פקטור
קטגוריה:רוסים שנולדו ב-1988
פוסומים זנבות-טבעת

**פוסומים זנבות-טבעת** (שם מדעי: Pseudocheiridae) היא משפחה של יונקי כיס מסדרת הקנגוראים החיים באוסטרליה ובגינאה החדשה.

הפוסומים מגיעים לאורך 20–48 סנטימטרים ולמשקל 200 גרם עד 2 קילוגרם. יש להם פרווה עבה בצבע אפור עד חום ושחור והם בעלי עיניים גדולות ואוזניים קטנות למעט אצל כמה מינים יוצאי דופן. הם בעלי זנב ארוך ומתפתל.

הפוסומים הם יצורים ליליים שוכני עצים החיים באוסטרליה ובגינאה החדשה ביערות גשם. הם ניזונים מפרחים, פירות ועלים של צמחים שונים אך מגוונים בטרמיטים.

## מיון
*משפחה **פוסומים זנבות-טבעת** (Pseudocheiridae)
** סוג ומין יחיד: דאון ענק (*Petauroides volans*)
** סוג ומין יחיד: פוסום למורי (*Hemibelideus lemuroides*)
** סוג ומין יחיד: פוסום הסלע (*Petropseudes dahli*)
**סוג: פוסום זנב-טבעת (*Pseudocheirus*) - בו 2 מינים
**סוג: פוסום זנב-טבעת דק (*Pseudochirulus*) - בו 8 מינים
**סוג: פוסום זנב-טבעת מדומה (*Pseudochirops*) - בו 5 מינים

## קישורים חיצוניים

*
קטגוריה:ערכים שבהם תבנית בריטניקה אינה מתאימה
פוסומים מנוצי-זנב

ממוזער|ימין
**פוסומים מנוצי-זנב** (שם מדעי: Acrobatidae) היא משפחה של יונקי כיס מסדרת הקנגוראים בתוכה 2 מינים.

אורכם של יצורים קטנים אלה 6–12 ס"מ ומשקלם 5–50 גרם בממוצע. הם בעלי פרווה אפורה עד חומה ואוזניים וכפות ידיים ורדרדות. זנבם הארוך בעל תבנית בהירה עליה ומזכירה מראה של נוצה, מה שנתן להם את שמם.

הפוסומים הם יצורים ליליים שוכני עצים החיים באוסטרליה ובגינאה החדשה ביערות לחים. הם רגישים למזג אוויר חם ולעיתים יירדמו (אך לא ייכנסו לתרדמת קיץ) למשך של עד כשבועיים.

הם אוכלי כל הניזונים מצוף פרחים, פירות ומחרקים כמו עשים וטרמיטים.

## מיון
*משפחה **פוסומים מנוצי-זנב** (Acrobatidae)
**סוג ומין יחיד: דאון מנוצה-זנב (Acrobates pygmaeus)
**סוג ומין יחיד: פוסום מנוצה-זנב (Distoechurus pennatus)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
כיסנאיים

**כיסנאיים** (שם מדעי: Petauridae) היא משפחה של יונקי כיס קטנים מסדרת הקנגוראים.

## מאפיינים
אלו יצורים קטנים באורך 12–32 ס"מ ומשקל מרבי של 0.7 ק"ג. הם בעלי פרווה שחורה או אפורה, פנים מפוספסות עם אוזניים גדולות ורודות ועיניים גדולות והם בעלי זנב מתפתל כהה. חלק מבני המשפחה בעלי יכולת לדאות למרחקים קצרים והם בעלי קפלים בפרוותם, איתם הם דואים בשימוש בזנבם כהגה.

הכיסנאיים חיים באוסטרליה ובגינאה החדשה ביערות גשם ועד לערבות עצי אקליפטוס של החורש האוסטרלי. הם ניזונים מחרקים ועוד חסרי חוליות וכן מחולייתנים קטנים וניזונים גם מצוף וממוהל של כמה עצים.

## מיון
*משפחה: **כיסנאיים** (Petauridae)
**סוג: פוסום מפוספס (*Dactylopsila*) - בו 3 מינים.
**סוג ומין יחיד: פוסום מפוספס ארך-אצבע (*Dactylonax palpator*)  
**סוג ומין יחיד: פוסום הסנאי (*Gymnobelideus leadbeateri*)
**סוג: כיסן דואה (*Petaurus*) - בו 6 מינים.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
רנאטו, נסיך בורבון-פארמה

**רנאטו, נסיך בורבון-פארמה** (באיטלקית: **Renato di Borbone-Parma**; 17 באוקטובר 1894 - 30 ביולי 1962), היה אביה של אנה, מלכת רומניה.

## ביוגרפיה
רנאטו נולד ב-17 באוקטובר 1894 בשוורצאו אם שטייפלד, לרוברטו הראשון, דוכס פארמה ולמריה אנטוניה, נסיכת פורטוגל, בתו של מיגל הראשון, מלך פורטוגל. אביו רוברטו, איבד את כיתרו כדוכס פארמה בשנת 1860 כאשר הדוכסות שלו נכבשה על ידי כוחות סרדינים ושטחה סופח לממלכת איטליה. לרוברטו היו 12 ילדים מנישואיו הראשונים למריה פיה, נסיכת בורבון-שתי הסיציליות ו-12 ילדים מאשתו השנייה מריה אנטוניה, נסיכת פורטוגל, ורנאטו היה בנה השביעי של מריה אנטוניה. אחותו הבכורה זיטה, נסיכת בורבון-פארמה הייתה אשתו של קרל הראשון, קיסר אוסטריה, ואילו אחיו פליצ'ה, נסיך בורבון-פארמה היה בעלה של שארלוט, הדוכסית הגדולה של לוקסמבורג.

במהלך מלחמת העולם הראשונה הוא שירת כקצין בצבא האוסטרו-הונגרי, בניגוד לאחיו ששירתו בצבא הבלגי. לאחר פירוק האימפריה האוסטרו-הונגרית בשנת 1918, עבר רנאטו להתגורר בצרפת. ב-9 ביוני 1921 התחתן רנאטו עם מרגרט, נסיכת דנמרק, בתם של ולדמר, נסיך דנמרק ומארי, נסיכת אורליאן, ממנה נולדו לו 4 ילדים. על אף שאביו היה עשיר גדול, רנאטו לא היה עשיר כמוהו, אולם חי עם משפחתו ברווחה.

עם פרוץ מלחמת העולם השנייה, ניסה רנאטו להצטרף לצבא הצרפתי, אך לא התקבל לשירות, ובעקבות כך הוא נסע לפינלנד, שם התנדב לשירות בצבא הפיני. הוא קיבל משימה מן המרשל הפיני, הברון מנרהיים, לרכוש תמיכה בפינלנד מצרפת ואיטליה, משימה שהתאימה לו יותר מאשר להילחם.

שלושת ילדיו הבכירים הצטרפו למאמץ של בעלות הברית. בניו, ז'אק ומישל, נלחמו באירופה ובמזרח הרחוק, ואילו בתו אן, הוכשרה כמכונאית במרוקו. אשתו של רנאטו, הנסיכה מרגרט, ברחה מהנאצים בשנת 1939 ונמלטה לספרד, משם היא נסעה לפורטוגל ולאחר מכן לארצות הברית. בספטמבר 1944, הנסיך רנאטו היה עד לשחרור לוקסמבורג, שם אחיו, הנסיך פליקס, היה בעלה של הדוכסית הגדולה שרלוט.

לאחר תום המלחמה התיישב הנסיך רנאטו עם אשתו בדנמרק. בשנת 1947, הם לקחו את בתם, אן, לחתונה של הנסיכה אליזבת והנסיך פיליפ, אשר שניהם, כמו הנסיכה מרגרט, היו צאצאים ישירים של כריסטיאן התשיעי, מלך דנמרק. בחתונה, פגשה הנסיכה אן את בעלה לעתיד, מיכאי הראשון, מלך רומניה.

בשנת 1953 נעצר רנאטו בעוון נהיגה בעת שכרות. כתוצאה מכך, פרדריק התשיעי, מלך דנמרק אסר על רנאטו לנהוג במכונית בדנמרק במשך שנה ואמר לו למצוא מישהו אחר שיסיע אותו אם ירצה לנסוע למקום כלשהו בתוך השנה.

ב-30 ביולי 1962 מת רנאטו בביתו בקופנהגן, ובשנת 1964 בנו הבכור של רנאטו, הנסיך ז'אק, נהרג בתאונת דרכים על כביש מהיר בדנמרק.

## משפחתו
ב-9 ביוני 1921 התחתן רנאטו עם מרגרט, נסיכת דנמרק, בתם של ולדמר, נסיך דנמרק ומארי, נסיכת אורליאן, ממנה נולדו לו 4 ילדים:
* ז'אק, נסיך בורבון-פארמה (1922–1964), התחתן עם בירגיט אלכסנדרה מריה, רוזנת הולשטיין-לדרבורג
* אן, נסיכת בורבון-פארמה (1923–2016), התחתנה עם מיכאי הראשון, מלך רומניה
* מישל, נסיך בורבון-פארמה (נולד ב-1926), התחתן עם יולנדה דה ברוי-רוול, ולאחריה עם מריה פיה, נסיכת סבויה
* אנדרה, נסיך בורבון-פארמה (1928–2011), התחתנה עם מרינה גאקרי

## אילן יוחסין

## קישורים חיצוניים

* רנאטו, נסיך בורבון-פארמה
* 

קטגוריה:בית בורבון
קטגוריה:אבירי מסדר הפיל
קטגוריה:מעוטרי מסדר הוורד הלבן של פינלנד
קטגוריה:אנשי צבא אוסטרו-הונגרים במלחמת העולם הראשונה
קטגוריה:ילידי 1894
קטגוריה:נפטרים ב-1962
קוסקוסיים

**קּוּסְקוּסִיִּים** (שם מדעי: Phalangeridae) היא משפחה של יונקי כיס החיים באוסטרליה, גינאה החדשה, ניו זילנד וכמה מינים גם באיי אינדונזיה.

## מאפיינים
הקוסקוסים הם יונקי כיס באורך 34–70 ס"מ ומשקלם עד 10 ק"ג, אצל המין הגדול ביותר - קוסקוס דובי סולאווסי. הם בעלי גוף עגלגל עם זנב ארוך ופרווה כהה ולעיתים מנומרת בצבעים בהירים. הם מזכירים הכלאה של קוף וקנגורו אך לא קרובים לשניהם.

הקוסקוסים הם שוכני עצים ברובם הפעילים ביערות גשם וערבות אקליפטוס. רובם אוכלי עלים או אוכלי פירות וחלקם מגוונים בחרקים או בביצים.

חלק ממינים אלה הפכו למינים פולשים בידי האדם. למשל המין פוסום זנב-מברשת מצוי שפלש לניו זילנד, ושם הוא מאיים על מיני בעלי חיים ילידים.

## סוגים
* סוג: קוסקוס (*Phalanger*) - בו 13 מינים
* סוג: קוסקוס גמדי (*Strigocuscus*) - בו 2 מינים
* סוג: קוסקוס נמרי (*Spilocuscus*) - בו 6 מינים
* סוג: קוסקוס דובי (*Ailurops*) - בו 2 מינים
* סוג: פוסום זנב-מברשת (*Trichosurus*) - בו 5 מינים
* סוג ומין יחיד: פוסום זנב-קשקש (*Wyulda squamicaudata*)

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1888
קטגוריה:טקסונים שתוארו בידי אולדפילד תומאס
פוסומים ננסיים

**פוסומים ננסיים** (שם מדעי: Burramyidae) היא משפחה של יונקי כיס החיים באוסטרליה ומין אחד חי בגינאה החדשה ובאינדונזיה.

הפוסומים הננסיים הם הקטנים שבבני הסדרה והקטן שבהם הוא פוסום ננסי זוטי (*Cercartetus lepidus*). אורכם 5-12 ס"מ ומשקלם 10-50 גרם. הם בעלי פרווה עבה אפורה עד חומה ועיניים גדולות המותאמות לראייה בחשיכה. הם בעלי זנב ארוך ולשון ארוכה.

הפוסומים חיים ביערות גשם באוסטרליה וכמה מינים חיים גם בהרים מושלגים בדרום אוסטרליה. הם פעילי לילה הניזונים בעיקר מחרקים שונים וכן מצוף, פירות, אבקה ומוהל צמחים.

חלק מהמינים נמצאים בסכנת הכחדה חמורה.

## מיון
*משפחה **פוסומים ננסיים** (Burramyidae)
**סוג: פוסום ננסי (*Cercartetus*) - בו 4 מינים
**סוג ומין יחיד: פוסום ננסי הררי (*Burramys parvus*)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1898
קטגוריה:טקסונים שתוארו בידי רוברט ברום
ג'ודל דוסו

**ג'ודל דוסו** (בצרפתית: **Jodel Doussou**; נולד ב-17 במרץ 1992) הוא כדורגלן בניני המשחק בנבחרת בנין בעמדת הקשר.

## קריירת מועדונים
דוסו התחיל את הקריירה שלו בקבוצת הנוער של CIFAS דה ג'אה ובגיל 19 הצטרף לטונרה ד'אבומיי בה שיחק שנה וחצי.

בינואר  חתם בקלאב אפריקן מליגת העל התוניסאית. ב-15 במאי 2013 ערך את הופעת הבכורה שלו בקבוצה תיקו 1-1 נגד א-ספאקסי.

בינואר  חתם ברד בול זלצבורג מליגת העל האוסטרית תמורת 300 אלף אירו וכעבור זמן קצר הושאל לליפרינג מהליגה האוסטרית הראשונה.

בדצמבר  שוחרר מזלצבורג ובקיץ  חתם באוסטריה לוסטנאו.

בקיץ  חתם בפ.צ. ואדוץ, וכעבור עונה אחת חתם בTSV הארטברג.

ב-15 באוגוסט 2020, דוסו חתם בקלרמון פוט במדיה שיחק שלוש שנים.

## קריירה בינלאומית
ב-9 ביוני 2013 דוסו ערך את הופעת הבכורה שלו בנבחרת בנין בהפסד 1–3 ל. ב-27 במרץ 2016 הבקיע את שער הבכורה שלו בנבחרת בניצחון 1–4 נגד .

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בנינים
קטגוריה:קשרי כדורגל בנינים
קטגוריה:כדורגלני קלאב אפריקן
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני פ.צ. ואדוץ
קטגוריה:כדורגלני הארטברג
קטגוריה:כדורגלני קלרמון פוט
קטגוריה:כדורגלני סושו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2025
קטגוריה:כדורגלני נבחרת בנין
קטגוריה:ספורטאים זרים בתוניסיה
קטגוריה:ספורטאים זרים באוסטריה
קטגוריה:ספורטאים זרים בשווייץ
קטגוריה:ספורטאים זרים בצרפת
קטגוריה:בנינים שנולדו ב-1992
אופוסום צמרירי

**אופוסום צמרירי** (שם מדעי: *Caluromys*) הוא סוג של יונקי כיס קטנים החיים באמריקה הדרומית ביערות גשם טרופיים.
## מאפיינים
אורכם של בני סוג זה 18–29 ס"מ ומשקלם 200–500 גרם. הם בעלי פרווה צמרית ממנה קיבלו את שמם בצבע חום-ערמוני ועם עיניים גדולות וחומות המותאמות לראיית לילה. הם טפסני עצים בעלי זרועות חזקות וזנב ארוך ומפותל.

יצורים אלה חיים בין ענפי העצים ויוצאים בלילה לאכול. הם אוכלי כל הניזונים מצוף ומפירות אך גם מבעלי חיים קטנים. הם עצמם מאוימים מטורפים כמו המרגיי או היגוארונדי, אך הם מתגוננים על ידי נשיפות חזקות ואם זה לא עוזר הם ינשכו את הטורף בחוזקה.

## מינים
* אופוסום צמרירי דרבי (*Caluromys derbianus*)
* אופוסום צמרירי חום-אוזן (*Caluromys lanatus*)
* אופוסום צמרירי חשוף-זנב (*Caluromys philander*)

## קישורים חיצוניים

קטגוריה:בעלי חיים שתוארו ב-1900
קטגוריה:טקסונים שתוארו בידי ג'ואל אסף אלן
קטגוריה:אופוסומיים
מיקאל פוטה

**מיקאל פוטה** (בצרפתית: **Mickaël Poté**; נולד ב-24 בספטמבר 1984) הוא כדורגלן עבר בניני ששיחק בעמדת החלוץ.

## קריירת מועדונים
פוטה התחיל את הקריירה שלו בגרנובל ובגיל 19 הצטרף לקבוצה הבוגרת. בקיץ  חתם בקאן בה שיחק שלוש שנים. בקיץ  חתם בקלרמון.

ב-26 ביוני 2009 חתם בניס מליגת העל הצרפתית. בניס, פוטה לא מצא את מקומו וב-2 בינואר 2011 הושאל ללה מאן עד לסיום העונה.

באוגוסט  עזב לראשונה את גרמניה וחתם בדינמו דרזדן מהבונדסליגה השנייה. בקיץ  חתם באומוניה ניקוסיה מליגת העל הקפריסאית בה כבש 17 שערים בעונת  והיה מלך השערים של הליגה בעונה זו.

בקיץ  חתם באדנה דמירספור מהליגה הטורקית הראשונה בה שיחק שתי עונות ובשתי עונות אלו זכה בתואר "מלך השערים" כאשר בעונה הראשונה כבש 23 שערים ועונה אחרי 24 שערים.

בקיץ  חזר לקפריסין כאשר חתם באפואל ניקוסיה. ב-17 באוקטובר 2017 פוטה כבש את שער הבכורה שלו בליגת האלופות בתיקו 1–1 נגד בורוסיה דורטמונד באצטדיון GSP. שבועיים לאחר מכן כבש גם בגומלין בזיגנאל אידונה פארק.

בקיץ  פוטה חזר לאדנה דמירספור.

ב-3 ביולי 2019, פוטה חתם בארזורומספור.

ב-8 בספטמבר 2021 פוטה חתם במנמנספור.

## קרייר בנבחרת
פוטה שנולד בצרפת החליט לנצל את שורשיו הבנינים ולייצג את נבחרת בנין. ב-7 בספטמבר 2008 ערך את הופעת הבכורה שלו בנבחרת בניצחון 3–2 נגד . פוטה השתתף עם הנבחרת בגביע אפריקה לאומות 2010.

ב-5 בספטמבר 2010 כבש את שער הבכורה שלו בנבחרת בתיקו 1–1 נגד . הוא המשיך לשחק בנבחרת ואף השתתף בגביע אפריקה לאומות 2019 בה כבש את המצד הראשון שלו בנבחרת במשחק הראשון בטורני נגד גאנה. משחק שהסתיים בתיקו 2–2.

## קישורים חיצוניים

קטגוריה:כדורגלנים צרפתים
קטגוריה:כדורגלנים בנינים
קטגוריה:חלוצי כדורגל צרפתים
קטגוריה:חלוצי כדורגל בנינים
קטגוריה:ליון: כדורגלנים
קטגוריה:כדורגלני גרנובל
קטגוריה:כדורגלני קן
קטגוריה:כדורגלני קלרמון פוט
קטגוריה:כדורגלני ניס
קטגוריה:כדורגלני לה מאן
קטגוריה:כדורגלני דינמו דרזדן
קטגוריה:כדורגלני אומוניה ניקוסיה
קטגוריה:כדורגלני אדנה דמירספור
קטגוריה:כדורגלני אפואל ניקוסיה
קטגוריה:כדורגלני ארזורומספור
קטגוריה:כדורגלני נבחרת בנין
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2019
קטגוריה:ספורטאים זרים בגרמניה
קטגוריה:ספורטאים זרים בקפריסין
קטגוריה:ספורטאים זרים בטורקיה
קטגוריה:ספורטאים צרפתים בגרמניה
קטגוריה:ספורטאים צרפתים בקפריסין
קטגוריה:ספורטאים צרפתים בטורקיה
קטגוריה:צרפתים שנולדו ב-1984
קטגוריה:בנינים שנולדו ב-1984
מרגרט, נסיכת דנמרק

**מרגרט, נסיכת דנמרק** (בדנית: **Margrethe af Danmark**; 17 בספטמבר 1895 - 18 בספטמבר 1992), הייתה אמה של אנה, מלכת רומניה.

## ביוגרפיה
מרגרט נולדה ב-17 בספטמבר 1895 בארמון ברנסטורף, קופנהגן, לולדמר, נסיך דנמרק, בנו הצעיר של כריסטיאן התשיעי, מלך דנמרק, ולמארי, נסיכת אורליאן, בתם של הנסיך רובר, דוכס שארטר ופרנסואז, נסיכת אורליאן. הוריה הסכימו מראש שכל בניהם יגדלו על פי הדת הלותרנית, וכל בנותיהם על פי הדת הקתולית, ומרגרט הייתה הנסיכה הדנית הראשונה מאז הרפורמציה שהייתה קתולית.

ב-9 ביוני 1921 התחתנה מרגרט עם רנאטו, נסיך בורבון-פארמה, בנו של רוברטו הראשון, דוכס פארמה, ממנו נולדו לה 4 ילדים. המשפחה התגוררה בעיקר בצרפת, שם נולדו ארבעת ילדיהם. בשנת 1939 ברחה המשפחה מהנאצים ונמלטה לספרד, משם הם נסעו לפורטוגל, ולאחר מכן לארצות הברית. שם, בניו יורק, התפרנסה מרגרט ככובענית, בעוד בעלה עבד בחברת גז ובתה כמוכרת בחנות. לאחר המלחמה הם חזרו לפריז, ומאוחר יותר עברו להתגורר בדנמרק. בשנת 1947, הם לקחו את בתם, אן, לחתונה של הנסיכה אליזבת והנסיך פיליפ, אשר שניהם, כמו הנסיכה מרגרט, היו צאצאים ישירים של כריסטיאן התשיעי, מלך דנמרק. בחתונה, פגשה הנסיכה אן את בעלה לעתיד, מיכאי הראשון, מלך רומניה.

מרגרט מתה ב-18 בספטמבר 1992, יום אחד לאחר יום הולדתה ה-97, ביום ההולדת ה-69 של בתה אן.

## משפחתה
ב-9 ביוני 1921 התחתנה מרגרט עם רנאטו, נסיך בורבון-פארמה, בנו של רוברטו הראשון, דוכס פארמה, ממנו נולדו לה 4 ילדים:
* ז'אק, נסיך בורבון-פארמה (1922–1964), התחתן עם בירגיט אלכסנדרה מריה, רוזנת הולשטיין-לדרבורג
* אן, נסיכת בורבון-פארמה (1923–2016), התחתנה עם מיכאי הראשון, מלך רומניה
* מישל, נסיך בורבון-פארמה (נולדה ב-1926), התחתן עם יולנדה דה ברוי-רוול, ולאחריה עם מריה פיה, נסיכת סבויה
* אנדרה, נסיך בורבון-פארמה (1928–2011), התחתן עם מרינה גאקרי

## אילן יוחסין

## קישורים חיצוניים

* 

קטגוריה:בית שלזוויג-הולשטיין-זונדרבורג-גליקסבורג
קטגוריה:נסיכות דניות
קטגוריה:ילידות 1895
קטגוריה:נפטרות ב-1992
משה בן-מנחם

**משה בן-מנחם** (**שלַנגר-מוֹהר**) (בכתיב ארכאי: **מאָהר**, לעיתים **שלאנגר**; 1 במרץ 1898 – 21 בנובמבר 1968) היה משורר, סופר, מסאי ומבקר ישראלי, מורה במקצועו.

## ביוגרפיה
משה בן-מנחם שלנגר נולד בכפר יארוטשין שבמחוז אולנוב, גליציה, אוסטריה (כיום בפולין) במשפחה יהודית, ולאחר מכן למד לימודים כלליים. במלחמת העולם הראשונה שירת כחייל בצבא האוסטרי (כתב בעקבות חוויותיו קובץ סיפורים בשם "במעלה ההר", תרפ"ד). לאחר המלחמה עסק בהוראה בגליציה ובגרמניה. לאחר עליית הנאצים לשלטון ב-1933 עבר לצרפת, וב-1934 עלה לארץ ישראל עם משפחתו. בארץ התיישב במושבה רעננה, ובה חי כל ימיו. במשך כעשרים שנה שימש כמורה בבית הספר העממי במושבה.

בן-מנחם פרסם שירים, מסות, רשימות ומאמרי ביקורת בעיתונות העברית בארץ (כתבי העת הספרותיים "גליונות" ו"מאזנים") ובחוץ-לארץ ("המצפה", "הצפירה").

**חלוץ הוראת הלשון העברית:**

בשנות השלושים של המאה הקודמת הקים - במו ידיו ובהתנדבות אולפן ללימוד השפה העברית לעולים הרבים שהגיעו אז עם גלי העלייה החמישית. במפעל יחיד זה עמל שנים ולחם ללא פשרות, כאליעזר בן-יהודה בשעתו, להשלטת השפה העברית בחיי היום-יום, עד לניצחונה הסופי על בליל השפות שהביאו העולים מארצות מוצאם. מה שנראה לנו היום כמובן מאליו היה בזמנו בגדר חלום.

פעל ללא לאות בחיי התרבות של המושבה במתן הרצאות וניהול חוגי דרמה בתנועות הנוער ובארגונים שונים.

היה המתרגם הראשון של קפקא לעברית, ותרגומיו לשירי המשוררת נלי זק"ש זכו לשבחים רבים.

משה בן-מנחם זכה כבר בחייו להערכה רבה והוקרה. הוא בא למושבה רעננה דאז כשמאחוריו עבר עשיר כמחנך וסופר בפולין וגרמניה. גדולי סופרי ישראל במאה העשרים כחיים נחמן ביאליק, שאול טשרניחובסקי, זלמן שניאור וש"י עגנון - הכירו בהישגיו הספרותיים והיו ידידיו ומוקיריו.

משה בן-מנחם נפטר ברעננה בשנת 1968 לאחר מחלה קצרה, בגיל 70. נקבר בעירו.
הותיר את אשתו חיה (לבית אפלבאום), ושלושה ילדים: ארי בן-מנחם (פיזיקאי, מתמטיקאי והיסטוריון של המדע), אסף בן-מנחם (אמן ומשורר) ויעל שנקר.

בתאריך 3.2.25 נקבע רחוב ברעננה על שמו של בן מנחם. וזאת על תרומתו הרבה בחינוך דורות רבים של תושבי המושבה רעננה.

## ספריו
* משה שלנגר מאהר, **במעלה ההר: סִפורים**, ברלין: פלס, תרפ"ד.
* משה שלאנגר, **ירמיהו בבית היוצר: פואמה דרמטית**, תל אביב: צ' לינמן, תש"א.
* משה בן מנחם (שלנגר), **חסד ערבים: שירים ופואמות**, ירושלים: חבורת סופרים אנך על ידי אחיאסף, תשי"א 1951.
* משה בן מנחם, **הר הזהב: טורי אגדה**, תל אביב: עם עובד, תשט"ו.
* משה בן מנחם, **במעלות השיר: שירים ופואמות**, תל אביב: יבנה, תשכ"ו 1966.
* משה בן מנחם, **בנתיב האור: מסות רשימות ודברי בִּקֹרת**, תל אביב: יבנה, תשכ"ט 1969.

## קישורים חיצוניים
* 
* 
* 
* 
* עץ המשפחה של משה בן-מנחם  באתר מורשת רעננה

## הערות שוליים

קטגוריה:משוררים כותבי עברית
קטגוריה:משוררים ישראלים
קטגוריה:מסאים ישראלים
קטגוריה:מבקרי ספרות ישראלים
קטגוריה:אנשי העלייה החמישית
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אישים הקבורים בבית הקברות הישן של רעננה
קטגוריה:ישראלים שנולדו ב-1898
קטגוריה:ישראלים שנפטרו ב-1968
פוסום ננסי הררי

**פוסום ננסי הררי** (שם מדעי: *Burramys parvus*) הוא מין יונק כיס מהמשפחה פוסומים ננסיים והוא המין היחידי בסוגו. הוא שרוי בסכנת הכחדה חמורה בטבע ומצוי רק בכמה אזורי בדרום-מזרח אוסטרליה.

אורכו של הפוסום 14 ס"מ ואורך זנבו 11 ס"מ. משקלו מגיע ל-45 גרם. הוא בעל פרווה אפורה ומעט בהירה והוא בעל עיניים חומות גדולות, אף קצר ואוזניים וכפות ידיים ורודות. הזנב ארוך וחסר שיער. במראהו הפוסום הננסי מזכיר עכבר שמנמן אוסטרלי.

הוא חי בהרים הדרומיים של דרום ויקטוריה, בסמוך להר קושצ'ושקו בכמה שמורות בתחום 2,300 מ' בלבד. הפוסום ניזון מעשי *Agrotis infusa* (ממשפחת התנשמיתיים) וגם מפירות, צוף, אגוזים וזרעים.

הוא מצוי בסכנת הכחדה חמורה עקב פגיעה בבתי הגידול ההרריים, הפצת חתולים ושועלים טורפים, מחלות שונות ועקב איום על העשים מהם הוא ניזון.

## קישורים חיצוניים

## הערות שוליים

קטגוריה:טקסונים שתוארו בידי רוברט ברום
קטגוריה:פוסומים ננסיים
קטגוריה:יונקים יחידים בסוגם
קטגוריה:אוסטרליה: יונקים
קטגוריה:אוסטרליה: בעלי חיים אנדמיים
קטגוריה:בעלי חיים שתוארו ב-1896
פוסום מפוספס מצוי

**פוסום מפוספס מצוי** (שם מדעי: *Dactylopsila trivirgata*) הוא מין של כיסאי ממשפחת הכיסנאיים החי ביערות צפון אוסטרליה ובגינאה החדשה. הוא קרוב משפחה רחוק של כיסנאי דואה.

אורכו של הפוסום 24-28 ס"מ ומשקלו 250-520 גרם. הוא בעל פרווה שחורה ועליה פסים לבנים לאורך הראש ובין הגפיים ובין שני הפסים ישנו פס שחור לאורך הראש. במראהו הפוסום מזכיר סנאי שחור בעל זנב שעיר ועבה וללא פסים. הפוסום בעל ידיים חזקות איתם הוא יכול לנבור בקליפות עצים ולחלץ מהם טרף קטן.

הוא חי ביערות גשם בין ענפי העצים ויוצא לצוד בלילה. טרפו העיקרי מורכב מזחלים וחיפושיות עצים הנוברות בעצים. הפוסום יכול לשבור את הענף ולחלץ את הזחלים ממנה. הוא ניזון גם מעלים, פירות ולעיתים גם מחולייתנים קטנים. הפוסום מוצא את טרפו באמצעות חוש ריחו המפותח.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:כיסנאיים
קטגוריה:אוסטרליה: יונקים
קטגוריה:פפואה גינאה החדשה: יונקים
קטגוריה:יונקים ביערות הגשם של אוקיאניה
קטגוריה:בעלי חיים שתוארו ב-1858
דייבי פרפר

**דייוויד פטרוס ונססלאוס הנרי "דייבי" פְּרֶפֶּר** (הולנדית: David Petrus Wenceslaus Henri "Davy" Pröpper; נולד ב-2 בספטמבר 1991) הוא כדורגלן עבר הולנדי ששיחק בעמדת הקשר.

## קריירת מועדונים
פרפר ערך את הופעת הבכורה שלו בליגה ההולנדית במדי ויטסה ב-17 בינואר 2010 כאשר נכנס כמחליף בדקה ה-84 במשחק נגד ניימכן. את הופעת הבכורה שלו בהרכב הפותח ערך שלושה חודשים מאוחר יותר נגד נאק ברדה. את שערו הראשון בקבוצה כבש בהפסד 2–4 לאייאקס.

ב-8 בדצמבר 2015 הבקיע פרפר את שער הניצחון נגד צסק"א מוסקבה במסגרת שלב הבתים של ליגת האלופות, שער זה היה חשוב משום שהוא העלה את איינדהובן לשלב 16 הקבוצות האחרונות במפעל לראשונה מזה תשע שנים.

ב-7 באוגוסט 2017 פרפר חתם על חוזה לארבע שנים עם קבוצת ברייטון מהפרמייר ליג בעבור סכום ששבר את שיא העברה של הקבוצה.

ב-24 ביוני 2021 פרפר חתם על חוזה לשנתיים עם קבוצת פ.ס.וו איינדהובן. החוזה נחתם ללא דמי העברה, אולם נקבע כי פ.ס.וו איינדהובן תשלם על סעיפים שונים בשווי מעורך בכ-2 מיליון.

ב-4 בינואר 2022 לאחר פציעות חוזרות ונשנות פרפר הודיע על פרישה מכדורגל.

## נבחרת הולנד
פרפר ייצג את נבחרת הולנד הן בנבחרת עד גיל 19 והן בנבחרת עד גיל 21. את הופעת הבכורה שלו בנבחרת הבוגרת ערך ב-5 ביוני 2015 בהכניסו כמחליפו של הקפטן רובין ואן פרסי בהפסד במשחק הידידות נגד נבחרת ארצות הברית באצטדיון אמסטרדם ארנה.

## חיים אישיים
דייבי הוא האח הבוגר של רובין פרפר, המשחק בקבוצת הראקלס. אחיו הצעיר מייק, משחק בקבוצת דה חראפסחאפ.

## תארים
;קבוצתיים
* אליפות הולנד (1): 2015/16
* מגן יוהאן קרויף (3): 2015, 2016, 2021

## קישורים חיצוניים

* הפרופיל של פרפר באתר הרשמי של ברייטון

## הערות שוליים

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני ברייטון אנד הוב אלביון
קטגוריה:כדורגלני פ.ס.וו. איינדהובן
קטגוריה:כדורגלני ויטסה ארנהם
קטגוריה:כדורגלני נבחרת הולנד
קטגוריה:הולנדים שנולדו ב-1991
נבחרת גביע דייוויס של אקוודור

**נבחרת גביע דייוויס של אקוודור** היא נבחרת טניס הגברים הלאומית של אקוודור שיחקה בעבר בבית העליון של גביע דייוויס.

הנבחרת הופיע לראשונה בשנת 1961. במהלך התקופה היא שיחקה 125 משחקים וניצחה ב-64.

## הישגים
* רבע הגמר - 1985 
## קישורים חיצוניים

* נבחרת אקוודור בטניס – דף הנבחרת מאתר גביע דייוויס

## הערות שוליים

טניס
קטגוריה:נבחרות גביע דייוויס
קטגוריה:אקוודור: טניס
ג'יל טאונסנד

**ג'יל טאונסנד** (באנגלית: **Jill Townsend**; נולדה ב-25 בינואר 1945) היא שחקנית אמריקאית הידועה בעיקר מהופעתה בתפקיד אליזבת' צ'ינוות' בסדרת הטלוויזיה "פולדארק" ובדמות דולסי קופרסמית' בסדרת המערבונים "Cimarron Strip" משנת 1967.

## ביוגרפיה
טאונסנד נולדה בסנטה מוניקה שבקליפורניה. אביה רוברט טאונסנד היה איש עסקים מראשי חברת אוויס, וכתב את רב המכר "Up The Organization".

בין השנים 1971 ל-1977 הייתה טאונסנד נשואה לשחקן ניקול ויליאמסון. ב-1973 נולד בנם לוק. ב-1976 בני הזוג נפרדו זמנית, אחרי שטאונסנד ניהלה רומן עם אלן פרייס שכיכב לצדה בסרט "Alfie Darling".

את קריירת המשחק סיימה טאונסנד בשנת 1985. היא למדה בבית הספר לעיתונות בלונדון ועבדה כעיתונאית בדיילי מייל וכתבה במדור הכלכלי. ב-1989 חזרה לארצות הברית.

בשנים 1989 עד 1995 עבדה בבית הספר קרוסרודס בסנטה מוניקה, ובבתי ספר אחרים.
מאז 1993 היא מנהלת של חברת "Leadership Directories, Inc"

טאונסנד נשואה לבוב סורל.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
וירג'יניה וייד

**שרה וירג'יניה וייד, [[מסדר האימפריה הבריטית|קצינה]]** (באנגלית: **Sarah Virginia Wade, OBE**; נולדה ב-10 ביולי 1945) היא טניסאית עבר אנגלייה. אחת הטניסאיות הבולטות בעולם בשנות ה-70, דורגה במקום השני בעולם בשנת 1975. היא זכתה ב-7 תוארי גראנד סלאם, מהן 3 זכיות ביחידות ו-4 זכיות בזוגות נשים. היא הטניסאית הבריטית היחידה שזכתה בכל ארבעת טורנירי הגראנד סלאם.
## קריירה
בהיותה בת שנה עברה וייד עם משפחתה לדרבן דרום אפריקה. אביה שימש כראש הכנסייה של העיר. שם למדה לשחק טניס. כשסיים את שליחותו חזרה המשפחה לאנגליה בגיל 15. ב-1966 היא סיימה את לימודי התואר הראשון שלה במתמטיקה ופיזיקה באוניברסיטת סאסקס.

במסגרת טורנירי גראנד סלאם היא השתתפה ב-10 משחקי גמר בתחרויות לזוגות נשים וזכתה ב-4 תארים, עם מרגרט קורט מאוסטרליה.

באליפות צרפת הפתוחה היא לא הצליחה להתברג מעבר לשלב רבע הגמר בתחרויות לנשים, אך זכתה בתחרויות לזוגות נשים.

לאחר הפרישה היא עסקה בפרשנות טניס וגם נבחרה לוועדה המארגנת של אליפות וימבלדון.

בשנת 1986 היא זכתה בעיטור, קצינה במסדר האימפריה הבריטית.

## גמרי גראנד סלאם יחידות

## סיכום השתתפות בגראנד סלאם יחידות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:טניסאיות בריטיות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות וימבלדון
קטגוריה:בוגרות אוניברסיטת סאסקס
קטגוריה:בוגרי אוניברסיטת סאסקס
קטגוריה:קצינים במסדר האימפריה הבריטית
קטגוריה:בריטיות שנולדו ב-1945
קטגוריה:בריטים שנולדו ב-1945
ניטזוקסניד

**ניטזוקסניד** (בלועזית: **nitazoxanide**) היא תרופה אנטי-פרזיטית ואנטי-ויראלית רחבת טווח. היא משמשת לטיפול בזיהומים ויראליים, פרוטוזואלים, וזיהומים שמקורם בתולעים טפיליות. ניטזוקסניד היא תרופת קו ראשון לטיפול בזיהומים שמקורם ב-*[[Cryptosporidium parvum]]* ו-*[[Giardia lamblia]]* בחולים אימונוקומפטנטים, והוכחה כיעילה בטיפול בשפעת. במחקרי אין ויטרו הוכיחה התרופה פעילות אנטי פרזיטית, ויעילות כטיפול בזיהומים שונים שמקורם בפרוטוזואות ותולעים טפיליות. 

מבחינה כימית שייכת ניטזוקסניד למשפחת תרופות בשם תיאזולידים, גזרות ניטרותיאזוליל-סליצילאמיד סינתטיות עם פעילות אנטי-פרזיטית ואנטי-ויראלית.

## קישורים חיצוניים

*ניטזוקסניד לופין באתר קופת חולים

קטגוריה:תרופות נוגדות טפילים
קטגוריה:תרופות לפי א'-ב'
מזראטי 5000GT

**מזראטי 5000GT** (באיטלקית: **Maserati 5000 GT**) היא מכונית ספורט בתצורת קופה בעלת 2 מושבים אשר יוצרה על ידי חברת מזראטי האיטלקית בין השנים 1959–1964. גוף הרכב יוצר מאלומיניום.

סך הכול יוצרו 33 יחידות.

בראש פרויקט הייצור של הדגם, עמד מהנדס הרכב האיטלקי ג'וליו אלפירי.

## תמונות

קובץ:Maserati BW 2016-04-30 12-57-29.jpg | מזראטי 5000GT
קובץ:1962 Maserati 5000 GT Allemano - svr.jpg | מזראטי 5000GT שנת 1962
קובץ:1962 Maserati 5000 GT Allemano - int.jpg | מזראטי 5000GT, שנת 1962 – מבט לתא הנהג
קובץ:Maserati BW 2016-04-30 13-47-54.jpg | מזראטי 5000GT
קובץ:Maserati 5000 GT Pininfarina 1961.JPG | מזראטי 5000GT שנת 1961, פינינפרינה


## ראו גם
* מזראטי 3200GT
* מזראטי 3500GT

## קישורים חיצוניים

* "מזראטי 5000GT" (2:55 דקות), יו-טיוב
* "מזראטי 5000GT" (5:04 דקות), יו-טיוב
* "מזראטי 5000GT" (2:50 דקות), יו-טיוב

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1959
5000GT
קטגוריה:כלי רכב איטלקיים